**Общинска избирателна комисия в община Тунджа, област Ямбол**

П Р О Т О К О Л

№ 40

На **25 август 2020 г.** се проведе заседание на Общинска избирателна комисия в община Тунджа, област Ямбол при следния

Д н е в е н р е д:

1. Проект за решение относно регистриране на кандидат за кмет на кметство с. Тенево в община Тунджа, предложен от Инициативен комитет, за участие в произвеждането на изборите за кмет на кметство в село Тенево, община Тунджа на 27.09.2020 г.

Докладва: Силвия Михалева

2. Входяща поща

Докладва: Силвия Атанасова

3. Разни

ПРИСЪСТВАТ: Силвия Атанасова, Росица Гриванова, Магдалена Димитрова, Силвия Михалева, Елена Иванова, Живко Тодоров, Живка Колева, Нели Стоянова Димитър Събев и Ирина Нейкова,.

Отсъстващи – Биляна Кавалджиева, Симеон Симеонов, Дилиян Царев

Заседанието бе открито в 16:00 ч. и председателствано от Силвия Атанасова –председател на комисията.

ПРЕДСЕДАТЕЛ СИЛВИЯ АТАНАСОВА: Добър ден, колеги. В залата присъстват 10 членове на комисията, имаме кворум, откривам заседанието. За днешното заседание предлагам гласуването да бъде отчитано от колегата Живко Тодоров, за протоколиране предлагам колегата Силвия Михалева. Предлагам Ви следния дневен ред: 1. Проект за решение относно регистриране на кандидат за кмет на кметство с. Тенево в община Тунджа, предложен от Инициативен комитет, за участие в произвеждането на изборите за кмет на кметство в село Тенево, община Тунджа на 27.09.2020 г. 2. Входяща поща, 3. Разни.

Други предложения или допълнения? Няма. Който е съгласен с направеното предложение, моля да гласува.

Гласували 10 членове на ОИК: „За; Силвия Атанасова, Росица Гриванова, Магдалена Димитрова, Силвия Михалева, Елена Иванова, Живко Тодоров, Живка Колева, Нели Стоянова, Димитър Събев, Ирина Нейкова „Против“ – няма.

След като не бяха направени нови предложения, допълнения, възражения срещу така предложения дневен ред, преминаваме към разглеждането му.

ПРЕДСЕДАТЕЛ СИЛВИЯ АТАНАСОВА: Преминаваме към първа точка от дневния ред – Проект за решение относно регистриране на кандидат за кмет на кметство с. Тенево в община Тунджа, предложен от Инициативен комитет, за участие в произвеждането на изборите за кмет на кметство в село Тенево, община Тунджа на 27.09.2020 г.. Докладчикът, Силвия Михалева, заповядайте.

СИЛВИЯ МИХАЛЕВА: Уважаеми колеги, постъпило е предложение от инициативен комитет за регистрация на независим кандидат за кмет на кметство в село Тенево, община Тунджа, подписано от Йордан Ангелов Йорданов, представляващ инициативен комитет за издигане на кандидатурата на Димитър Димитров Комитов за независим кандидат за кмет на кметство в село Тенево, община Тунджа, заведено под № 3 на 24.08.2020 г. в регистъра на кандидатите за кмет на кметство в изборите за общински съветници и за кметове на 27.9.2020 г.

        Към предложението са приложени следните документи:

         - заявление-декларация от кандидата по чл.414 ал.1 т.3 във вр. с чл.397 ал.1 и чл.413 ал.1,2,3 и 4 от Изборния кодекс /Приложение № 63-МИ-НЧ от изборните книжа/;

- списък, съдържащ саморъчните подписи, имената, ЕГН и другите данни посочени в чл. 416, ал. 2 от ИК на заявени 310 избиратели, подкрепящи регистрацията на независимия кандидат, представен и в структуриран електронен вид на технически носител /Приложение № 67-МИ от изборните книжа/;

С приемателно-предавателна разписка с вх. № 234 от 25.08.2020г., ОИК Тунджа е получила протокол от ТЗ на ГД „ГРАО" в МРРБ град Ямбол за извършена проверка на списък на избиратели, подкрепящи регистрацията на независимия кандидат за кмет на кметство в село Тенево, община Тунджа за участие в изборите за общински съветници и за кметове на 27 септември 2020 г., се установява спазването на разпоредбата на чл. 416, ал. 1, т. 3 от Изборния кодекс за наличие на необходимите 241 избиратели, представляващи една пета от избирателите на кметството, подкрепящи регистрацията на независимия кандидат.

След извършване на проверка на постъпилото предложение и приложените към него документи, Общинска избирателна комисия в община Тунджа, област Ямбол констатира, че са налице изискванията на чл.156, чл.157, чл.397 и чл.414 от Изборния кодекс, Решение № 1846-МИ от 21.07.2020 г. на ЦИК и Решение № 165-МИ от 13.08.2020 г. на ОИК Тунджа за регистрация на инициативен комитет за издигане на независим кандидат за участие в изборите за кмет на кметство в село Тенево, община Тунджа на 27.09.2020 г.

На основание чл. 87, ал. 1, т. 14 и чл. 417 от Изборния кодекс и Решение № 1846-МИ от 21.07.2020 г. на ЦИК, предлагам Общинска избирателна комисия в община Тунджа, област Ямбол да вземе следното решение:

          Регистрира ДИМИТЪР ДИМИТРОВ КОМИТОВ, с ЕГН …………..за независим кандидат за кмет на кметство в село Тенево, община Тунджа, област Ямбол за участие в изборите за кмет на кметство в село Тенево, община Тунджа на 27.09.2020 г.

         Решението подлежи на обжалване пред ЦИК, по реда на чл. 88 от Изборния кодекс, чрез Общинска избирателна комисия в община Тунджа, област Ямбол.

ПРЕДСЕДАТЕЛ СИЛВИЯ АТАНАСОВА: Някакви възражения, предложения и забележки по проекта за решението има ли?

След като няма такива моля, който е съгласен да гласува.

Гласували 10 членове на ОИК: „За“: Силвия Атанасова, Росица Гриванова, Магдалена Димитрова, Силвия Михалева, Елена Иванова, Живко Тодоров, Живка Колева, Нели Стоянова, Димитър Събев и Ирина Найкова „Против“ – няма

**Решението е прието с № 173-МИ от 25.08.2020 г.**

ПРЕДСЕДАТЕЛ СИЛВИЯ АТАНАСОВА: Преминаваме втора точка от дневния ред. Ще я докладвам аз.

СИЛВИЯ АТАНАСОВА: Постъпило е писмо от ЦИК относно противоепидемични мерки при организиране и произвеждане на избори; Писмо от Комисия по досиета относно списък на кандидатите за кмет на кметство; Писмо-предложение от кмета на община Тунджа за определяне на съставите на СИК, писмо от ЦИК – съобщение , предназначено за хора с увреждания.

ПРЕДСЕДАТЕЛ СИЛВИЯ АТАНАСОВА: След като е изчерпан дневния ред закривам днешното заседание на комисията в 16:30 часа.

ПРЕДСЕДАТЕЛ:

Силвия Атанасова

ЗАМЕСТНИК - ПРЕДСЕДАТЕЛ:

Росица Гриванова